open-index/open-wikipedia-markdown huggingface dataset:
Plus ultra

Η έκφραση **Plus ultra** (λατινικά για το «παρά πέρα», στα ισπανικά «más allá») αποτελεί το εθνικό ρητό της Ισπανίας. Υιοθετήθηκε από το προσωπικό ρητό του Καρόλου Α' της Ισπανίας. 

## Ιστορία

Σχετίζεται άμεσα με το μύθο των Ηράκλειων Στηλών, τις οποίες σύμφωνα με την ελληνική μυθολογία κατασκεύασε ο Ηρακλής, κοντά στα Στενά του Γιβραλτάρ, οριοθετώντας το τέλος του γνωστού κόσμου. Σύμφωνα με το μύθο οι πύλες έφεραν την προειδοποίηση «Nec plus ultra» (επίσης «Non plus ultra», "τίποτα παρά πέρα"), ώστε να αποτρέψουν τους ναυτικούς και τους εξερευνητές να προχωρούν παρά πέρα.

Πιστεύεται πως ο νεαρός βασιλιάς υιοθέτησε το «Plus ultra» (μια αλλαγή στάσης λοιπόν, μια παρότρυνση για να ενθαρρύνει για «πάρα πέρα»)  μετά από υπόδειξη του ιατρού και στενού του συνεργάτη Λουίτζι Μαρλιάνο. Σκοπό είχε να τον ενθαρρύνει ώστε να αγνοήσει την αρχαία προειδοποίηση και να πάρει το ρίσκο να ανοίξει νέους δρόμους με τις αποικίες σε όλο τον κόσμο.

## Χρήση
Το Plus ultra χρησιμοποιείται σαν εθνικό σύνθημα της Ισπανίας. Εμφανίζεται στο εθνόσημό της αλλά και σε πολλές άλλες περιπτώσεις στην Ισπανία, αλλά και σε οργανισμούς που δεν έχουν σχέση με την Ισπανία.

Κατηγορία:Λατινικές φράσεις
κατηγορία:Εθνικά σύμβολα της Ισπανίας
κατηγορία:Εθνικά συνθήματα
Τζέρμπα

Η **Τζέρμπα** (αραβικά: جربة) είναι νησί της Τυνησίας στη Μεσόγειο θάλασσα. Είναι το μεγαλύτερο νησί της Τυνησίας και βρίσκεται στον Κόλπο του Γκαμπές. Το ψηλότερο σημείο είναι 420 μέτρα από την επιφάνεια της θάλασσας, έχει έκταση 514 τ.χλμ. και απέχει 3,89 χλμ. από την κοντινότερη ακτή της Αφρικής.

Τοπικές παραδόσεις αναφέρουν ότι η Τζέρμπα είναι το νησί των Λωτοφάγων από το οποίο πέρασε ο Οδυσσέας κατά την περιπλάνηση του. Στην αρχαιότητα στο νησί υπήρχαν 3 πόλεις, σήμερα μάλιστα έχουν ανασκαφεί κατάλοιπα αρχαίου λιμανιού. Στον Μεσαίωνα πέρασε στην κυριαρχία των Ισπανών και αργότερα των Οθωμανών. 
thumb|left|200px|Η '''Τζέρμπα''' όπως φαίνεται από δορυφόρο

Πρωτεύουσα της Τζέρμπα και μεγαλύτερη πόλη είναι η *Houmt Souk* με 60.000 κατοίκους και όλο το νησί έχει πληθυσμό 120.000 κάτοικους. Διαθέτει και αεροδρόμιο. Σήμερα χρησιμοποιείται από τον Τυνησιακό στρατό αλλά είναι και δημοφιλής τουριστικός προορισμός.

Το νησί κηρύχθηκε μνημείο παγκόσμιας κληρονομιάς το 2023, ως χαρακτηριστικό παράδειγμα οικιστικής ανάπτυξης σε ξηρό περιβάλλον.

## Παραπομπές


## Εξωτερικοί σύνδεσμοι
* Τουριστικός οδηγός για την Τυνησία Τζέρμπα

Κατηγορία:Νησιά της Τυνησίας
Κατηγορία:Μνημεία Παγκόσμιας Κληρονομιάς στην Τυνησία
Κατηγορία:Αρχαιοελληνική γεωγραφία της Βόρειας Αφρικής
S/1978 (532) 1 (υποθετικός δορυφόρος)

Η ύπαρξη του δορυφόρου **S/1978 (532) 1** της 532 Ηράκλεια είναι πιθανή και μη επιβεβαιωμένη. Αν όντως υπαρχει μάλλον θα έχει διαμέτρο 45 χιλιομέτρων.  

## Ανακάλυψη
«Ανακαλύφθηκε» στις 7 Ιουνίου 1978 γύρω από την Ηράκλεια από ενδείξεις επιπρόσθησης του αστέρα SAO 120774, σε τροχιά ακτίνας περίπου 1000 χιλιομέτρων. Οι παρατηρήσεις με βάση τον αστέρα SAO 120774 έγιναν από τους G. E. Taylor και David W. Dunham, ενώ παρόμοιες ανωμαλίες στην εμφάνιση του αστέρα την συγκεκριμένη περίοδο επιβεβαιώθηκαν και από άλλους παρατηρητές.  Αυτή ήταν η πρώτη φορά που υπήρχαν διασταυρωμένες ενδείξεις πως ένας αστεροειδής μπορούσε να έχει φυσικό δορυφόρο , αν και προϋπήρχαν υποθέσεις για παρόμοιους δορυφόρους ήδη από το 1901, ενώ ένα χρόνο νωρίτερα (5 Μαρτίου 1977) υπήρχε και μια μεμονομένη παρόμοια παρατήρηση (από τον Paul D. Maley) και για τον 6 Ήβη, χωρίς όμως να έχει διασταυρωθεί από πουθενά αλλού όπως στην περίπτωση της Ηράκλειας. 

Ωστόσο, προσεκτικές παρατηρήσεις με το Διαστημικό Τηλεσκόπιο Χαμπλ το 1993 απέτυχαν να ανιχνεύσουν ένα τόσο μεγάλο σώμα γύρω από την Ηράκλεια. Η πρώτη, τελικά, επαλήθευση της ύπαρξης δορυφόρου αστεροειδή πιστοποιήθηκε το 1993, όταν η  διαστημική συσκευή Γαλιλαίος κατέγραψε τον Δάκτυλο να περιφέρεται γύρω από τον αστεροειδή 243 Ίδη.

## Παραπομπές


Κατηγορία:Υποθετικοί δορυφόροι
Κατηγορία:Δορυφόροι αστεροειδών
Τζέσι Φλάουερ

Η **Τζέσι Φλάουερ** (αγγ. Jessie Flower) γεννήθηκε στις 18 Αυγούστου 1994, στην Ιντιάνα, και είναι Αμερικανίδα ηθοποιός.

## Πρώτα χρόνια

Η Τζέσι Φλάουερ γεννήθηκε στις 18 Αυγούστου 1994, στη Βόρεια Ιντιάνα. Το 1998, όταν η Τζέσι ήταν 4 χρονών, μετακόμισε στο Λος Άντζελες, όπου κατοικεί σήμερα με τη μητέρα της. Άρχισε τη καριέρα της συμμετέχοντας σε διαφημίσεις της Barbie και της Mitsubishi.

## Φιλμογραφία

*Avatar: The Last Airbender
*Random! Cartoons
*Meet the Robinsons
*Over the Hedge
*The Ant Bully
*Finding Nemo
*The Emperor's New School
*Brother Bear 2

## Τηλεόραση

*General Hospital
*Strong Medicine
*Meet Me In St. Louis
*Annie

## Παραπομπές


## Εξωτερικοί σύνδεσμοι

*    
* Jessie Flower - Official Website 

Κατηγορία:Αμερικανίδες ηθοποιοί φωνής
Γαρμπί

Το **Γαρμπί** (αραβικά: جزيرة غربي) είναι νησί της Τυνησίας στη Μεσόγειο θάλασσα. Βρίσκεται στο αρχιπέλαγος των νήσων Κερκένα κι είναι ένα από τα δύο κατοικημένα νησιά του αρχιπελάγους το άλλο είναι το Σεργκί.

Έχει σχήμα τραπεζοειδές με έκταση 69 τετραγωνικά χιλιόμετρα, 14 χιλιόμετρα μήκος και μέγιστο πλάτος 7 χιλιόμετρα. Το Γαρμπί έχει μόνο έναν δρόμο ο οποίος το συνδέει με το νησί Σεργκί με γέφυρα. Έχει 5.000 κατοίκους, δύο χωριά το Μελίτα και το Εζεντίν. Έχει αραιή βλάστηση πολλά ελαιόδεντρα αμπέλια κι ένα φοινικόδασος.

Κατηγορία:Νησιά της Τυνησίας
Δαμαλάς Νάξου

Ο **Δαμαλάς** είναι ένα μικρό ημιορεινό χωριό που βρίσκεται σχεδόν στο κέντρο της νήσου Νάξου, σε υψόμετρο 290-305 μέτρων, με 32 κατοίκους (απογραφή 2011). Βρίσκεται δυτικά του Δαμαριώνα, στο διαμέρισμα του οποίου υπάγεται, στο Δήμο Δρυμαλίας. Συνδέεται οδικά με το Χαλκί (Τραγαία), και το Φιλώτι.

Το 1928 αριθμούσε 143 κατοίκους, στην τελευταία απογραφή φέρεται με 32 κατοίκους.

## Πληθυσμιακή εξέλιξη

## Διοικητικές μεταβολές
* Το 1835, με 64 κατοίκους (18 οικογένειες), προσαρτάται στον νεοϊδρυθέντα Δήμο Τραγαίας της επαρχίας *Νάξου*, με έδρα τον οικισμό του Χαλκείου.
* Το 1912, ο *Δήμος Τραγαίας* καταργείται και δημιουργείται η *κοινότητα Χαλκείου*. Ο οικισμός του *Δαμαλά* προσαρτάται στην *κοινότητα Δαμαριώνος*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97), η *κοινότητα Δαμαριώνος* καταργείται και ο οικισμός προσαρτάται στο νεοσύστατο δήμο ''Δρυμαλίας'' με έδρα *τον* οικισμό *Χαλκείο*. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Δαμαριώνος*, του *Δήμου Δρυμαλίας*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο δήμος *Δρυμαλίας* και το οικισμός του *Δαμαλά* προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Αγιασσό ( 83 κ.), Βουρβουριά ( 11 κ.), Δαμαριώνα ( 333 κ.) και Πυργάκι ( 48 κ.) την *Τοπική Κοινότητα Δαμαριώνος* ( 507 κ.). Η τ.κ. *Δαμαριώνος* υπάγεται στη  δημοτική ενότητα Δρυμαλίας, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Ξωκλήσια

* *Παναγία της Σπηλιάς*. Είναι κτισμένη μέσα σε μικρή σπηλιά δίπλα σε ρεματιά. Η παράδοση λέει ότι σε αυτή τη σπηλιά, πριν πολλά χρόνια, κρύφτηκε μια αρχοντοπούλα και γλίτωσε από τους πειρατές που την κατεδίωκαν. Βρίσκεται περίπου 3 χλμ νότια των χωριών Δαμαριώνας και Δαμαλάς, απέναντι από το ύψωμα του Άι Λιά, στην περιοχή Ξερόκαμπο.

## Συλλογή φωτογραφιών

Αρχείο:Small church near Damalas, Naxos DSCN5097.jpg|alt=Η Παναγία της Σπηλιάς (Αύγουστος 2007)|Η Παναγία της Σπηλιάς (Αύγουστος 2007)
Αρχείο:Small church near Damalas, Naxos DSCN5378.jpg|alt=Το εσωτερικό της Παναγιάς της Σπηλιάς|Το εσωτερικό της Παναγιάς της Σπηλιάς


## Παραπομπές


## Εξωτερικοί σύνδεσμοι

*Βιντεοπαρουσίαση της «Παναγιάς της Σπηλιάς» από τον Μανόλη Λυκουρόπουλο (4 λεπτά video στο youtube).

Κατηγορία:Δήμος Δρυμαλίας
Κατηγορία:Χωριά της περιφερειακής ενότητας Νάξου
Χιμπέρνιαν ΦΚ

Η **Χιμπέρνιαν** (αγγλικά: *Hibernian*) είναι ποδοσφαιρική ομάδα με έδρα την πόλη του Εδιμβούργου στη Σκωτία και αγωνίζεται στην Σκωτσέζικη Πρέμιερ Λίγκ. Ιδρύθηκε το 1875 απο Ιρλανδούς μετανάστες. Μαζί με την Χαρτς αποτελούν τους δύο κυριότερους εκπροσώπους του Εδιμβούργου στο ποδόσφαιρο της Σκωτίας και στα μεταξύ τους ντέρμπι υπάρχει μεγάλη αντιπαλότητα.

## Τίτλοι

Η Χιμπέρνιαν έχει κατακτήσει 4 φορές το Πρωτάθλημα ποδοσφαίρου Σκωτίας, 3 φορές το Κύπελλο Σκωτίας και 3 φορές το Λίγκ καπ Σκωτίας.

Πρωτάθλημα Σκωτίας

* 1902-03 
* 1947-48
* 1950-51
* 1951-52

Κύπελλο Σκωτίας

* 1887: Χιμπέρνιαν - Ντάμπαρτον: 2-1
* 1902: Χιμπέρνιαν - Σέλτικ: 1-0
* 2016: Χιμπέρνιαν - Ρέιντζερς: 3-2

Λίγκ Καπ Σκωτίας

* 1972: Χιμπέρνιαν - Σέλτικ 2–1
* 1991: Χιμπέρνιαν - Νταρφέλμιν 2-0
* 2007: Χιμπέρνιαν - Κιλμαρνοκ 5-1

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Σκωτίας
Κατηγορία:Ιδρύσεις αθλητικών συλλόγων το 1875
Κατηγορία:Ποδοσφαιρικές ομάδες Σκωτίας
Κατηγορία:Ιδρύσεις ποδοσφαιρικών ομάδων το 1875
Κατηγορία:Εδιμβούργο
Κατηγορία:Χιμπέρνιαν ΦΚ
Κατηγορία:Αθλητικοί σύλλογοι διασποράς
Κυβέρνηση Θρασύβουλου Ζαΐμη 1871

Η **Κυβέρνηση Θρασύβουλου Ζαΐμη 1871** (ή **«Υπουργείον Ζαΐμη»**) - (Οκτώβριος - Δεκέμβριος 1871) διοίκησε την Ελλάδα για δύο περίπου μήνες, αμέσως μετά την παραίτηση της κυβέρνησης Κουμουνδούρου. Στις 25 Οκτωβρίου 1871, στην Βουλή διενεργήθηκαν, εκλογές για την ανάδειξη του Προέδρου της γ' συνόδου της Γ' κοινοβουλευτικής περιόδου, ο υποψήφιος του Κουμουνδούρου, Ευθύμιος Κεχαγιάς, έλαβε μόνο 48 ψήφους, έναντι των 78 ψήφων , του ζαϊμικού υποψηφίου, Δημήτριου Χατζίσκου.
Η κυβέρνηση Ζαΐμη βασισμένη σε μια ασθενέστατη και τυχαία συγκεντρωμένη πλειοψηφία δεν κατόρθωσε να μακροημερεύσει. 

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Θρασύβουλος Ζαΐμης

* *«Επί των Εξωτερικών υπουργός»*: προσωρινά, Θρασύβουλος Ζαΐμης
* *«Επί των Εσωτερικών υπουργός»*: Θρασύβουλος Ζαΐμης
* *«Επί των Οικονομικών υπουργός»*: Θεόδωρος Δηλιγιάννης
* *«Επί των Στρατιωτικών υπουργός»*:  Χαράλαμπος Ζυμβρακάκης
* *«Επί της Δικαιοσύνης υπουργός»*: Ιωάννης Παπαζαφειρόπουλος
* *«Επί των Εκκλησιαστικών και της Δημοσίας εκπαιδεύσεως υπουργός»*: Φίλων Φίλωνος
* *«Επί των Ναυτικών υπουργός»*:  Ανδρέας Αυγερινός

## Παραπομπές


1871 10
Κατηγορία:1871
Κτηματική Εταιρεία του Δημοσίου

Η **Κτηματική Εταιρεία του Δημοσίου, Ανώνυμη Εταιρία** (ΚΕΔ Α.Ε.), που ιδρύθηκε με τον νόμο 973/1979, ήταν ένα Νομικό Πρόσωπο Ιδιωτικού Δικαίου (ΝΠΙΔ) με μορφή Ανώνυμης Εταιρίας, που εποπτευόταν από τον Υπουργό Οικονομικών και είχε μία μετοχή που ανήκε εξολοκλήρου στο Ελληνικό Δημόσιο.

Στόχος της ΚΕΔ Α.Ε. ήταν η διαχείριση της ιδιωτικής ακίνητης περιουσίας του Ελληνικού Δημοσίου. Συγκεκριμένα, διαχειριζόταν ακίνητα του Υπουργείου Οικονομικών, κτίρια για τη στέγαση οργανισμών και υπηρεσιών, ενώ προχωρούσε και στην υλοποίηση έργων μέσω Συμπράξεων Δημόσιου & Ιδιωτικού Τομέα (ΣΔΙΤ), σε συμβάσεις πώλησης και αναμίσθωσης (sale & leaseback), κλπ. Το 2008 αναμείχθηκε στο σκάνδαλο της Μονής Βατοπεδίου. 

Με Κοινή Υπουργική Απόφαση που δημοσιεύτηκε στο ΦΕΚ 2779/Τεύχος Β, το 2011 η ΚΕΔ Α.Ε. και η Ελληνικά Τουριστικά Ακίνητα (ΕΤΑ Α.Ε.) συγχωνεύθηκαν με απορρόφηση της πρώτης από την δεύτερη και σχημάτισαν την Εταιρεία Ακινήτων Δημοσίου (ΕΤ.Α.Δ. Α.Ε.).  

Τις δραστηριότητές της για υλοποίηση ΣΔΙΤ ανέλαβε μια άλλη εταιρεία του Δημοσίου, ο Οργανισμός Σχολικών Κτιρίων ΑΕ (ΟΣΚ), ο οποίος μετέπειτα -μαζί με άλλους κατασκευαστικούς φορείς του Δημοσίου- μετεξελίχθηκε στην εταιρεία Κτιριακές Υποδομές ΑΕ (ΚτΥπ).
## Παραπομπές


## Εξωτερικοί σύνδεσμοι
* Ιστοσελίδα ΕΤΑ Α.Ε .
* Ιστοσελίδα ΚτΥπ Α.Ε.
* Αρχειοθετημένη ιστοσελίδα ΟΣΚ Α.Ε. 

Κατηγορία:Υπουργείο Οικονομικών (Ελλάδα)
ΚΕΔ

Το ακρώνυμο **ΚΕΔ** μπορεί να σημαίνει:
* Κτηματική Εταιρεία του Δημοσίου, την εταιρεία που διαχειρίζεται τα ακίνητα του Ελληνικού Δημοσίου
* Κίνημα Ελευθέρων Δημοκρατών, πολιτικό κόμμα της Κυπριακής Δημοκρατίας
* Κεντρική Επιτροπή Διαιτησίας, όργανο διαιτησίας που υπάρχει σε διάφορα αθλήματα
* παλιά ονομασία του Κέντρου Εκπαίδευσης Διαβιβάσεων (ΚΕΔΒ)
Τζέρεμι Ζάκερμαν

Ο **Τζέρεμι Ζάκερμαν** (αγγλικά: Jeremy Zuckerman, 31 Ιουλίου 1975) είναι Αμερικάνος μουσικοσυνθέτης. Αποφοίτησε από το Μουσικό Κολέγιο του Μπέρκλι, το οποίο βρίσκεται στη Βοστώνη της Μασαχουσέτης, και από το Ινστιτούτο Τεχνών της Καλιφόρνιας. Γνωστός για τη δουλειά του στο ''Avatar: The Last Airbender'', το sequel του ''The Legend of Korra'' και για τη συνεργασία του με τον Ντέιβιντ Λι Ροθ στο άλμπουμ *Diamond Dave* που κυκλοφόρησε το 2003.

## Παραπομπές


## Εξωτερικοί σύνδεσμοι
*Επίσημη ιστοσελίδα
* στο IMDb

 

Κατηγορία:Αμερικανοί συνθέτες
Άαρον Έχασζ

Ο **Άαρον Έχασζ** (αγγ. Aaron Ehasz) είναι Αμερικανός σκηνοθέτης. Έγραψε τα σενάρια για τις ταινίες Avatar: The Last Airbender, Mission Hill, Futurama, για τις τηλεοπτικές σειρές Ed και Sit Down, Shut Up.

## Παραπομπές



## Εξωτερικοί συνδέσμοι

*

Κατηγορία:Αμερικανοί σκηνοθέτες
Δεύτερη Αθηναϊκή Συμμαχία

300px|thumb|right|Χάρτης περιοχών που εντάχθηκαν στη δεύτερη Αθηναϊκή συμμαχία
Η **Δεύτερη Αθηναϊκή Συμμαχία** ήταν συμμαχία που ίδρυσε η Αθήνα το 377 π.Χ. με σκοπό την προστασία των συμμαχικών κρατών από τις Σπαρτιατικές επεμβάσεις. Αποτελούσε ως ένα βαθμό αναβίωση της παλαιότερης Δηλιακής συμμαχίας που είχε διασπαστεί μετά την ήττα των Αθηναίων στον Πελοποννησιακό πόλεμο. Η συμμαχία διατηρήθηκε μέχρι το 355 π.Χ., οπότε και αποστάτησαν οι περισσότερες συμμαχικές πόλεις.

## Ίδρυση της συμμαχίας
Μετά το τέλος του Κορινθιακού πολέμου η Σπάρτη συνέχισε να δείχνει ηγεμονικές τάσεις. Με ψήφισμα της εκκλησίας του δήμου οι Αθηναίοι αποφάσισαν τη δημιουργία της συμμαχίας που θα είχε ως βασικό σκοπό την εξασφάλιση της αυτονομίας των ελληνικών πόλεων απέναντι στις ηγεμονικές διαθέσεις της Σπάρτης. Κύρια αιτία για την απόφαση αυτή των Αθηναίων ήταν η επίθεση του Σπαρτιάτη στρατηγού Σφοδρία στην Αττική το 379 π.Χ. Οι πρώτοι που συμμετείχαν στη συμμαχία ήταν οι νησιωτικές πόλεις Χίος, Μυτιλήνη και Ρόδος. Έδρα του συμμαχικού συνεδρίου ορίστηκε η Αθήνα. Μετά την πρώτη εκστρατεία που πραγματοποίησε η συμμαχία προσχώρησαν σε αυτή οι Ευβοϊκές πόλεις, Χαλκίδα, Ερέτρια και Κάρυστος, η Πεπάρηθος (η σημερινή νήσος Σκόπελος), η Σκιάθος, οι Κυκλάδες, η Πέρινθος της Προποντίδας, η Μαρώνεια της Θράκης και το Δίον της Πιερίας.

## Επέκταση της συμμαχίας
Τα επόμενα χρόνια με τη δράση των Αθηναίων στρατηγών Ιφικράτη, Χαβρία, Τιμόθεου και Χάρη η συμμαχία επεκτάθηκε. Το 375 π.Χ. στη συμμαχία εντάχθηκε το Κοινό της Χαλκιδικής, τα νότια παράλια της Θράκης και οι πόλεις της Λέσβου Ερεσός και Άντισσα. Οι Αθηναίοι παράλληλα πραγματοποίησαν επιχειρήσεις στο Ιόνιο με τον Ιφικράτη και τον Τιμόθεο και έφεραν στη συμμαχία την Κεφαλονιά, τη Λευκάδα και την Κέρκυρα. Οι επιχειρήσεις τους αυτές τους έφεραν σε σύγκρουση με τη Σπάρτη με την οποία κατέληξαν σε συμφωνία ειρήνης και διέκοψαν τις επιχειρήσεις στην περιοχή. Το 365 π.Χ. ο Τιμόθεος ενίσχυσε τον Σατράπη Αριοβαρζάνη ο οποίος είχε αποστατήσει και κέρδισε ως αντάλλαγμα τη Σηστό στον Ελλήσποντο. Στο ξεκίνημα της επιχείρησης είχε προσαρτήσει και τη Σάμο στην οποία εγκατέστησε 2.000 Αθηναίους κληρούχους.

## Συρρίκνωση και διάλυση της συμμαχίας

Μετά τη μάχη των Λεύκτρων η Θήβα εξελίχθηκε στην ισχυρότερη δύναμη του ελλαδικού χώρου. Διεύρυνε τις συμμαχίες της, αποσπώντας και την Εύβοια από την Αθηναϊκή συμμαχία. Με χρηματοδότηση των Περσών δημιούργησε ισχυρό στόλο, με τον οποίο άρχισε να αποδυναμώνει την Αθηναϊκή συμμαχία αποσπώντας περιοχές από αυτή. Παράλληλα η άνοδος της Μακεδονίας αφαίρεσε από την Αθήνα συμμαχικές περιοχές στη βόρεια Ελλάδα. Τέλος η Ρόδος, η Κως και η Χίος με παρότρυνση του σατράπη της Καρίας, Μαύσωλου αποστάτησαν κατά της Αθήνας. Η Αθήνα έστειλε στόλο για να καταστείλει την αποστασία. Αποτέλεσμα ήταν να ξεσπάσει ο Συμμαχικός πόλεμος. Κατά τη διάρκεια του πολέμου σκοτώθηκε ο Αθηναίος στρατηγός, Χαβρίας. Στη συνέχεια οι στρατηγοί Ιφικράτης, Τιμόθεος και Χάρης, απέτυχαν να καταστείλουν την εξέγερση. Ο συμμαχικός πόλεμος έληξε τελικά το 355 π.Χ. και ακολουθήθηκε και από νέες αποστασίες, οδηγώντας τελικά στη διάλυση της Αθηναϊκής συμμαχίας.

## Παραπομπές


Δηλιακη συμμαχια
Δηλιακη συμμαχια
Αλήτης του Ιππότη

Ο **Αλήτης** ήταν γιος του Ιππότη, ενός από τους τέσσερις ηγέτες των Δωριέων που εισέβαλαν στην Πελοπόννησο και κατέλυσαν τα βασίλεια των Αχαιών. Μετά τον θάνατο του Ιππότη, τον διαδέχτηκε στην θέση του αρχηγού και οδήγησε το τέταρτο τμήμα των Δωριέων στην Κορίνθία, την οποία κατέλαβε, διώχνοντας την προηγούμενη δυναστεία των Σισυφιδών. Η κατάληψη της Κορινθίας έγινε 30 χρόνια μετά το πέρασμα των Δωριέων στην Πελοπόννησο. Ο Αλήτης ήταν ο ιδρυτής της δυναστείας των Βακχιάδων η οποία κυβέρνησε στην Κόρινθο μέχρι τα μέσα του 8ου αιώνα π.Χ. 

## Παραπομπές


Κατηγορία:Ηρακλείδες
Κατηγορία:Βασιλείς της Κορίνθου
Αλήτης

Με το όνομα **Αλήτης** αναφέρονται:
*Αλήτης του Ιππότη, ηγέτης των Δωριέων, ο οποίος κατέλαβε την Κορινθία
*Αλήτης (μυθολογία), γιος του Αίγισθου που δολοφονήθηκε από τον Ορέστη 
*Αλήτης (αινειάδα), πρόσωπο της Αινειάδας
*Αλίτης, με **ι**, είναι ένα ορυκτό άλας.

Κατηγορία:Αποσαφηνίσεις ονομάτων
Αγώνας αυτοκινήτων

Ο **Αγώνας αυτοκινήτων** είναι ένα άθλημα που απαιτεί ιδιαίτερη επιδεξιότητα, ταχύτατα ανακλαστικά, μεγάλη κυριαρχία λόγω υπερέντασης, ενώ σ΄ όλη τη διάρκειά του δεν λείπει η «γεύση» του κινδύνου. Γενικά ανήκει στη κατηγορία των ομαδικών αθλημάτων ταχύτητας καλούμενα διεθνώς «ρέισινγ» (racing).

Το άθλημα αυτό ξεκίνησε μετά την πρώτη εμφάνιση του κινητήρα ανάφλεξης το 1887. Το 1891 τέτοιος κινητήρας τοποθετήθηκε σ΄ ένα όχημα μοντέλο Ντάιμλερ που ήταν μόλις 2 ίππων και είχε επιτυχία. Η πρώτη όμως επίσημη "κούρσα", (= πλήρης διαδρομή), ήταν εκείνη που οργανώθηκε το 1894, μεταξύ των πόλεων Παρίσι – Ρουέν που είχε την ονομασία «*κούρσα ταχύτητας οχημάτων χωρίς άλογα*». Στον αγώνα αυτό η μέση ιλιγγιώδης ταχύτητα ήταν 21 χλμ την ώρα !
Λίγα χρόνια μετά, το 1902 ο Ρολλς κατέρριψε το παγκόσμιο ρεκόρ ταχύτητας φθάνοντας στην απίστευτη ταχύτητα των 101,7 χλμ. την ώρα.

Αναμφίβολα όμως το αγώνισμα αυτό άρχισε να παίρνει την έννοια του αθλήματος στην εποχή των «Γκράν Πρι», δηλαδή αγώνων από πόλη σε πόλη. Έτσι το πρώτο Γκραν Πρι οργανώθηκε το 1906 από τη Γαλλική Λέσχη Αυτοκινήτου. Το επόμενο έτος ολοκληρώθηκε και η κατασκευή των πρώτων αυτοκινητοδρομίων, ένα στην Αγγλία και ένα στις ΗΠΑ. 
Από εκείνη την εποχή ουσιαστικά με την παρουσία επί τούτου και θεατών αρχίζει η ιστορία του πιο θεαματικού ίσως αθλήματος ταχύτητας.

## Το άθλημα στην Ελλάδα
Στην Ελλάδα το άθλημα αυτό εμφανίσθηκε σχεδόν αμέσως με τις πρώτες αγορές οχημάτων όπου οι οδηγοί, στην αρχή μεμονωμένα και ερασιτεχνικά, οδηγώντας μάλλον επιδεικτικά και φέροντας εξάρτιση Σαχάρας, μάλλον απολάμβαναν οι ίδιοι τις αμμοθύελλες που δημιουργούσαν στη παραλία του Φαλήρου. Ένας από τους πρώτους εκείνους δεινούς οδηγούς και μάλιστα με ιδιαίτερο πάθος ήταν και ο Βασιλεύς Αλέξανδρος.
Το 1924 ιδρύθηκε στην Ελλάδα με πρωτοβουλία του Αντώνη Σταθάτου η «Ελληνική Λέσχη Περιηγήσεως και Αυτοκινήτου», γνωστή ως ΕΛΠΑ, η οποία σύμφωνα και με το καταστατικό της ανέλαβε αφενός τον έλεγχο του αθλήματος αυτού, αφετέρου και την ανάπτυξη εσωτερικού και εξωτερικού τουρισμού με την οργάνωση αγώνων αυτοκινήτου κατά τα ξένα πρότυπα. 

Τελικά η πρώτη εκείνη προσπάθεια άρχισε να παρουσιάζει μια υποτυπώδη κίνηση στο μεσοπόλεμο, το 1930, όπου και τ' αυτοκίνητα ήταν περισσότερα, όχι πολλά αλλά για την εποχή εκείνη πάμπολλα. Μάλιστα τότε δημιουργήθηκε και η Τροχαία. Την εποχή εκείνη στον Πειραιά τοποθετήθηκαν δύο τροχονόμοι ένας που ρύθμιζε την κυκλοφορία στο Δημοτικό Θέατρο και ένας στο λιμάνι μπροστά στον Ηλεκτρικό Σταθμό που ρύθμιζε την κυκλοφορία των οχημάτων, των πεζών, των τραμ, των ιππήλατων κάρων, των απλών καραγωγέων, των ποδηλατιστών, ακόμη και των εμπορικών αμαξοστοιχιών που μπαινόβγαιναν στο λιμάνι. Εκείνοι οι τροχονόμοι βλέποντας τ' αυτοκίνητα ήξεραν από μνήμης και τα στοιχεία των κατόχων τους! Τόσα πολλά κυκλοφορούσαν, πλην όμως η κίνηση όλων μαζί των παραπάνω δημιουργούσε προβλήματα, όπου την προτεραιότητα απολάμβαναν μόνο οι πλέον θρασείς.

## Εξωτερικοί σύνδεσμοι
* 
* Αποστολόπουλος, Νεκτάριος (2022). *[https://nektariosap.systeme.io/ebook On This Day in the History of Motor Racing]*


Κατηγορία:Αυτοκίνητο
Αναστασία (όνομα)

## Αναστασία

Το όνομα Αναστασία προέρχεται από το αρχαίο ρήμα *ανίστημι* που σημαίνει *σηκώνω*, *ξεσηκώνω* ή *ανασταίνω*. Μία είναι η Αναστασία. Υποκοριστικά του ονόματος είναι: Αναστασούλα, Νατάσσα, Τασούλα, Σούλα,  Τασσώ,  Τασού, Τασία, Σία, Σίσσυ, Σίση. Στα Αγγλικά είναι: (Stacy). 

Το όνομα Αναστασία δεν είναι γνωστό μόνο στην Ελλάδα αλλά και σε πολλές άλλες χώρες. 

Υπάρχουν έξι (6) γιορτές στην χριστιανική ορθόδοξη εκκλησία:

1. Αναστασία η Πατρικία: 10 Μαρτίου 

2. Αναστασία η Μάρτυς: 15 Απριλίου 

3. Αναστασία η Παρθενομάρτυς: 12 Οκτωβρίου 

4. Αναστασία η Ρωμαία: 29 Οκτωβρίου 

5. Αναστασία η Φαρμακολύτρια: 22 Δεκεμβρίου 

6. Η Αναστασία επίσης μπορεί να γιορτάζει και το Πάσχα που είναι Κινητή Εορτή.



## Αναστάσιος

Μια γυναίκα με το όνομα Αναστασία μπορεί να έχει ονομαστική γιορτή, όταν το όνομά της προέρχεται από το ανδρικό όνομα *Αναστάσιος*. 

# Αναστάσιοι οι Δύο Ομολογητές Μαθητές του Αγίου Μαξίμου: 20 Σεπτεμβρίου
# Αναστάσιος ο Πέρσης: 22 Ιανουαρίου
# Αναστάσιος ο Πέρσης Ανακομιδή Λειψάνου: 24 Ιανουαρίου
# Αναστάσιος ο Νεομάρτυς ο Ναυπλιεύς: 1 Φεβρουαρίου
# Αναστάσιος ο Ιεροσολύμων: 10 Φεβρουαρίου
# Αναστάσιος ο Αντιοχείας: 20 Απριλίου
# Αναστάσιος ο Όσιος ο Σαναΐτης: 21 Απριλίου
# Αναστάσιος ο Μάρτυς ο αναστάς: 21 Ιουνίου
# Αναστάσιος ο Νέος ιερομάρτυς: 8 Ιουλίου
# Αναστάσιος ο Νεκρέγερτος: 8 Αυγούστου
# Αναστάσιος ο Όσιος εν Κύπρω: 17 Σεπτεμβρίου
# Αναστάσιος ο Μάρτυς: 25 Οκτωβρίου
# Αναστάσιος ο Νεομάρτυς: 18 Νοεμβρίου
# Αναστάσιος ο Μάρτυς: 5 Δεκεμβρίου
# Ο Αναστάσιος γιορτάζει επίσης και το Πάσχα, που είναι κινητή εορτή.

Κάθε ορθόδοξος χριστιανός με το όνομα *Αναστάσιος* ή *Αναστασία*, μπορεί να επιλέξει με ποιο όνομα Αγίου ή Αγίας θα γιορτάζει. Συχνά αυτό γίνεται έπειτα από την συμβουλή κάποιου ιερέα. Οι περισσότεροι φαίνεται να εορτάζουν το Πάσχα. Αντίστοιχα οι περισσότερες γυναίκες με το όνομα "Αναστασία" συνηθίζουν να γιορτάζουν ή το Πάσχα ή στις 22 Δεκεμβρίου.

## Πηγές
# Ο Μέγας Συναξαριστής της Ορθόδοξης Εκκλησίας. Τόμος ΙΔ. 
# Λεξικό της Αρχαίας Ελληνικής του Αθανασίου Φραγκούλη. Εκδόσεις Πατάκη

## Παραπομπές

Κατηγορία:Γυναικεία ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Αβικεννίτης

Ο **αβικεννίτης** (αγγλ. avicennite) είναι ορυκτό οξείδιο του θαλλίου. Το όνομα του αποδόθηκε προς τιμήν του Abu 'Ali al-Husayn ibn 'Abd Allah ibn Sina, γνωστότερου ως Αβικέννα  (930-1037), καθώς απαντάται στην περιοχή όπου γεννήθηκε και δραστηριοποιήθηκε ο σοφός του Μεσαίωνα (Μπουχάρα, Τατζικιστάν).

Είναι αρκετά σπάνιο ορυκτό. Ανευρίσκεται στις ζώνες αποσάθρωσης φλεβών αιματίτη - ασβεστίτη που διασχίζουν ζωνώδεις σχηματισμούς μαρμαροποιημένων ή πυριτιούχων ασβεστολίθων σε επαφή με γνευσίους - γρανίτες. Ο σχηματισμός αυτός απαντάται στη μία από τις τέσσερις περιοχές που ανευρίσκεται ο αβικεννίτης, το Dzhuzumli του Τατζικιστάν. Στη Νεβάδα των ΗΠΑ απαντάται υπό μορφή επιφλοιώσεων σε καρλινίτη σε χρυσοφόρους / πυριτιούχους ασβεστολίθους και χαλαζίες (ορυχείο Carlin). Ανευρίσκεται, επίσης, στη Γιούτα (περιοχή Little Valley), στην Κίνα (επαρχία Anhui) και στην επαρχία Kitaa της δυτικής Γροιλανδίας.

Σχετίζεται με αιματίτη, "λειμωνίτη", σιδηρομιγή αργιλλούχα ορυκτά, καρλινίτη, χαλαζία και παραπιερροτίτη (Γιούτα).

Δεν απαντάται στην Ελλάδα.

## Πηγές
*Handbook of Mineralogy 
*Mindat.org
*Webmineral.com

## Δείτε επίσης
*Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Αβικεννιτης
Chgrp

Η εντολή **chgrp** (από την αγγλική φράση **change group**) χρησιμοποιείται από χρήστες χωρίς δικαιώματα σε συστήματα τύπου Unix για την αλλαγή της ομάδας (group) που έχει αντιστοιχηθεί σε ένα αρχείο. Σε αντίθεση με την εντολή chown, η chgrp επιτρέπει η σε απλούς χρήστες να αλλάζουν ομάδες, αλλά μόνο αν είναι μέλη στις νέες ομάδες.

## Χρήση
Η γενική χρήση της εντολής chgrp είναι:

 chgrp *group* *target1* [*target2* ..]

* Η παράμετρος *group* ορίζει τη νέα ομάδα που πρέπει να δοθεί. Αυτή μπορεί να είναι ένα συμβολικό όνομα ή ένα αναγνωριστικό ομάδας του Unix (group identifier).
* Η παράμετρος *target1* ορίζει τα αρχεία ή τους φακέλους που πρέπει να γίνει η αλλαγή.
* Η παράμετρος *target2* ορίζει επιπλέον αρχεία ή φακέλους που πρέπει να γίνει η αλλαγή.

## Παράδειγμα χρήσης
 $ ls -l ttt
 -rw-r--r--   1 gbeeker  staff           545 Nov 04 2004  ttt
 $ chgrp system ttt
 $ ls -l ttt
 -rw-r--r--   1 gbeeker  system          545 Nov 04 2004  ttt

Η παραπάνω εντολή αλλάζει την ομάδα του φακέλου *ttt* σε 'system', με την προϋπόθεση ότι ο χρήστης που εκτελεί την εντολή είναι μέλος της ομάδας αυτής.

## Δείτε επίσης
* Κατάλογος βοηθημάτων του Unix
* chown

Κατηγορία:Unix
Ex (διορθωτής κειμένου)

Ο **ex** (από την αγγλική λέξη "EXtended") είναι ένας διορθωτής γραμμής για συστήματα Unix.

Ο αρχικός `ex` ήταν μια προχωρημένη έκδοση του καθιερωμένου διορθωτή για Unix, του ed, ο οποίος περιλαμβανόταν στη Διανομή Λογισμικού του Berkeley (Berkeley Software Distribution). Ο ex μοιάζει με τον ed, αλλά κάποιες από τις επιλογές του έχουν αλλάξει για να είναι πιο φιλικές προς το χρήστη.

Τελικά, σε συνδυασμό με την λειτουργία του σε κατάσταση γραμμής εντολής, δόθηκε στον ex μια οπτική διασύνδεση προσανατολισμένη στην οθόνη, με αποτέλεσμα το διορθωτή κειμένου vi. Ο ex πια υλοποιείται σαν μια "προσωπικότητα" του προγράμματος vi - οι περισσότερες παραλλαγές του vi ακόμα έχουν μια "κατάσταση ex", η οποία καλείται με την εντολή `ex`, ή μέσα από το vi για μια μόνο εντολή, με την πληκτρολόγηση του χαρακτήρα **:** (άνω κάτω τελεία). Αν και οι ex και vi μοιράζονται κάποια λειτουργικότητα, κάποιες λειτουργίες μπορούν να γίνουν μόνο με εντολές του ex, για αυτό συνεχίζει να είναι χρήσιμος κατά τη χρήση του vi.

Οι βασικές εντολές αναζήτησης και αντικατάστασης του ex είναι απαραίτητες για το vi. Για παράδειγμα, η εντολή του ex που εκτελείται από την `:%s/XXX/YYY/g` του vi αντικαθιστά κάθε στιγμιότυπο του XXX με YYY. Το `%` σημαίνει κάθε γραμμή στο αρχείο. Το 'g' σημαίνει να αντικατασταθεί κάθε στιγμιότυπο σε κάθε γραμμή (αν δεν χρησιμοποιηθεί, θα αντικατασταθεί μόνο το πρώτο στιγμιότυπο κάθε γραμμής).

Ο ex έχει το συνώνυμο **e** σε περιβάλλοντα HP-UX.

## Επιλογές
Ο ex αναγνωρίζει τις εξής επιλογές:

* - (δε χρησιμοποιείται πια) δεν εμφανίζει την έξοδο από αλληλεπίδραση με το χρήστη
* -s (μόνο XPG4) δεν εμφανίζει την έξοδο από αλληλεπίδραση με το χρήστη
* -l ορίζει μια επιλογή του διορθωτή lisp
* -r επανακτά κάποια συγκεκριμένα αρχεία μετά από κατάρρευση του συστήματος
* -R θέτει την επιλογή "μόνο για ανάγνωση" 
* -t tag Ανοίγει για διόρθωση το αρχείο που περιέχει το συγκεκριμένο tag
* -v καλεί την οπτική κατάσταση (vi)
* -w ορίζει το μέγεθος του παραθύρου να είναι *n*
* -x ορίζει κατάσταση κρυπτογράφησης
* -C επιλογή κρυπτογράφησης
* αρχείο ορίζει το αρχείο προς διόρθωση

## Δείτε επίσης
* Κατάλογος βοηθημάτων του Unix

## Εξωτερικοί σύνδεσμοι
* Εξήγηση των τριών διαφορετικών τρόπων χρήσης της τελείας στο Unix 

Κατηγορία:Unix
Γεώργιος Αντωνόπουλος (πολιτικός)

Ο **Γεώργιος Αντωνόπουλος** του Μιχαήλ, (Ανδρίτσαινα, 1800 - Ναύπλιο, 1865) ήταν Έλληνας αγωνιστής της Επανάστασης του 1821 και πολιτικός.

## Βιογραφία

Γεννήθηκε στην Ανδρίτσαινα το 1800 και καταγόταν από ονομαστή οικογένεια αγωνιστών της ελληνικής επανάστασης του 1821 και πολιτικών προσώπων. Πριν την επανάσταση, είχε εγκατασταθεί στη Τεργέστη και ασχολούνταν με το εμπόριο μαζί με τον αδελφό του Αντώνη. Βοήθησε στον αγώνα με χρήματα και πολεμοφόδια και συνδέθηκε με φιλία με τον Δημήτριο Υψηλάντη, τον οποίο και ακολούθησε στην Ελλάδα. 

Το 1822 εγκαταστάθηκε μόνιμα στο Ναύπλιο κι ασχολήθηκε ενεργά με την πολιτική. Χρημάτισε πληρεξούσιος στην εθνοσυνέλευση του 1827, στην Εθνοσυνέλευση του 1829, και στην Εθνοσυνέλευση του 1832. Διορίστηκε γερουσιαστής στην Γερουσία του 1829 και την Γερουσία του 1844. Διετέλεσε επίσης δήμαρχος Ναυπλίου από το 1837 έως το 1842.

Παντρεύτηκε την συνώνυμη στο επώνυμο Ειρήνη Αντωνοπούλου, κόρη του Αργείου πολιτικού Σταματέλου Αντωνόπουλου και απέκτησαν επτά παιδιά, τους Αντώνιο, Μιχαήλ, Αλέξανδρο, Ασπασία, Ευφροσύνη, Πηνελόπη και Ελένη.

## Παραπομπές


## Πηγές
*Αργολική αρχειακή βιβλιοθήκη ιστορίας και πολιτισμού, Αδελφοί Αντωνόπουλοι

 
Γεωργιος
Κατηγορία:Αγωνιστές του 1821
Κατηγορία:Έλληνες πληρεξούσιοι
Κατηγορία:Έλληνες γερουσιαστές
Κατηγορία:Έλληνες ευεργέτες
Κατηγορία:Έλληνες μέλη του Συμβουλίου της Επικρατείας
Κατηγορία:Δήμαρχοι Ναυπλίου
Σπήλιος Αντωνόπουλος

Ο **Σπήλιος-Σπυρίδων Αντωνόπουλος**, (Τρίπολη 1821 - 1891), ήταν Έλληνας νομικός και πολιτικός από τον νομό Αρκαδίας.

## Βιογραφία
Είχε σπουδάσει νομική και ασκούσε το επάγγελμα του δικηγόρου. Διετέλεσε βουλευτής Μεσσήνης στις εκλογές του 1854, του 1856, του 1859, του 1862, του 1868, του 1873, το υ1874, του 1875, του 1879, του 1881, και του 1885. 

Χρημάτισε υπουργός Ναυτικών στην Κυβέρνηση Δημητρίου Βούλγαρη 1865, υπουργός Εκκλησιαστικών και Δημόσιας Εκπαίδευσης στην Κυβέρνηση Επαμεινώνδα Δεληγεώργη Νοεμβρίου 1865, και υπουργός Δικαιοσύνης στις κυβερνήσεις Δημητρίου Βούλγαρη το 1868, Επαμεινώνδα Δεληγιώργη  το 1877, και Θεόδωρου Δηλιγιάννη το 1885. Επίσης ήταν υπουργός Εσωτερικών στην Κυβέρνηση Επαμεινώνδα Δεληγιώργη 1877. Το 1883, ήταν υποψήφιος Πρόεδρος της Βουλής, στην σχετική ψηφοφορία που έγινε συγκέντρωσε 80 ψήφους έναντι 112 του πρώτου Καλλιγά. 

## Παραπομπές


## Πηγές
*Ιστοσ. Ελεκτρικού Συνεδρίου, Διατελέσαντες Γενικοί επίτροποι επικρατείας

Κατηγορία:Έλληνες δικηγόροι του 19ου αιώνα
Κατηγορία:Έλληνες υπουργοί Εκκλησιαστικών
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Ναυτικών
Κατηγορία:Βουλευτές Μεσσήνης
Κατηγορία:Έλληνες ελευθεροτέκτονες
Ηγησίστρατος

Με το όνομα **Ηγησίστρατος** αναφέρονται:
*Ηγησίστρατος ο Σάμιος, αντιπρόσωπος των Ιώνων που το 479 π.Χ. ζήτησαν την βοήθεια των Ελλήνων για να αποτινάξουν την Περσική κυριαρχία πριν την μάχη της Μυκάλης.
*Ηγησίστρατος του Πεισίστρατου, γιος του Πεισίστρατου και γυναίκας από το Άργος που έγινε τύραννος της πόλης Σίγειο της Μικράς Ασίας, 5ος αιώνας π.Χ.
*Ηγησίστρατος (μάντης), μάντης από την Ελαία της Μικράς Ασίας που συνεργάστηκε με τους Πέρσες κατά την διάρκεια της εκστρατείας τους στην Ελλάδα, 5ος αιώνας π.Χ.

Κατηγορία:Αποσαφηνίσεις ονομάτων
Ηγησίστρατος ο Σάμιος

Ο **Ηγησίστρατος** ο Σάμιος ήταν αντιπρόσωπος των Ιωνικών πόλεων που το 479 π.Χ. ζήτησαν την βοήθεια των Ελλήνων για να αποτινάξουν την Περσική κυριαρχία. Οι Έλληνες ανταποκρίθηκαν στέλνοντας στρατό στην περιοχή της Σάμου όπου επακολούθησε η Ναυμαχία της Μυκάλης. Ο Σπαρτιάτης βασιλιάς Λεωτυχίδας τον κράτησε κοντά του ως σύμβουλο, γιατί το όνομα του ήταν καλός οιωνός για το στράτευμα (το όνομα Ηγησίστρατος σημαίνει "οδηγός του στρατού")

## Παραπομπές


Κατηγορία:Αρχαίοι Σάμιοι
Ηγησίστρατος του Πεισίστρατου

Ο **Ηγησίστρατος** ήταν γιος του τυράννου της Αθήνας, Πεισίστρατου και της  Τιμώνασσας, γυναίκας από το Άργος. Επειδή ο Πεισίστρατος είχε παντρευτεί την Τιμώνασσα την περίοδο που βρισκόταν στο Άργος και ο γάμος του δεν έγινε με τα έθιμα των Αθηνών, τα παιδιά του από αυτό τον γάμο θεωρήθηκαν νόθα. Ο Πεισίστρατος αργότερα τοποθέτησε τον Ηγησίστρατο τύραννο στην πόλη Σίγειο της Τρωάδας. Αυτός κατάφερε να διατηρήσει την θέση του αποκρούοντας τα επόμενα χρόνια επίθεση της Μυτιλήνης. Όταν ο Ιππίας ανατράπηκε από την εξουσία της Αθήνας το 510 π.Χ. βρήκε καταφύγιο στον αδερφό του στο Σίγειο, πριν καταλήξει στην αυλή του Δαρείου.

## Παραπομπές


Κατηγορία:Αρχαίοι Έλληνες τύραννοι
Dirname

Το **<tt>dirname</tt>** είναι ένα πρόγραμμα του UNIX. Όταν δίνεται μια διαδρομή του δίσκου στη dirname, αυτή σβήνει κάθε επίθεμα (suffix) που αρχίζει με την τελευταία κάθετο (`'/'`) και επιστρέφει το αποτέλεσμα. Η dirname περιγράφεται στην προδιαγραφή Single UNIX Specification και χρησιμοποιείται κυρίως σε σενάρια κελύφους.

## Χρήση
Ο ορισμός του Single UNIX Specification για την dirname είναι:
 dirname συμβολοσειρά

:συμβολοσειρά
::Μια διαδρομή στο δίσκο

## Παράδειγμα
 $ dirname /usr/home/carpetsmoker/dirname.wiki
 /usr/home/carpetsmoker

## Ταχύτητα
Επειδή η `dirname` δέχεται μόνο έναν τελεστέο, η χρήση της στον εσωτερικό βρόχο των σεναρίων κελύφους μπορεί να έχει άσχημες επιπτώσεις στην ταχύτητα. Για παράδειγμα, έστω το εξής σενάριο κελύφους:

 while read file; do
         dirname "$file"
 done basename

Κατηγορία:Unix
Μουδέχαρ

**Μουδέχαρ** ονομάζονταν οι μουσουλμάνοι της Ανδαλουσίας που παρέμειναν στα ισπανικά εδάφη, χωρίς όμως να ασπασθούν τον χριστιανισμό, αλλά και η τεχνοτροπία στην αρχιτεκτονική και τη διακόσμηση στην Αραγωνία και την Καστίλλη μεταξύ 12ου και 16ου αιώνα που, αν και έντονα επηρεασμένη από τη μουσουλμανική παράδοση, είχε και στοιχεία από τη χριστιανική κουλτούρα, όπως απεικονίσεις ζώων και το γοτθικό στυλ. Σημαντικό παράδειγμα αυτής της συμβίωσης των παραδόσεων είναι το Αλκάθαρ της Σεβίλλης.

Κατηγορία:Ισλαμική αρχιτεκτονική
Κατηγορία:Ανδαλουσία
Κατηγορία:Αρχιτεκτονικά ρεύματα
Αλ-Μαχντίγια (Κυβερνείο)

Το Κυβερνείο (νομός) **Αλ-Μαχντίγια**, ή *Μάχντια* είναι ένας από τους 24 νομούς της Τυνησίας. Βρίσκεται στο ανατολικότερο κεντρικό παραθαλάσσιο τμήμα της χώρας. Πρωτεύουσα είναι η ομώνυμη πόλη Αλ-Μαχντίγια. Έχει συνολική έκταση 2.966 τ.χλμ., (16ο σε έκταση), και πληθυσμό 386.000 (2007). Δημιουργήθηκε το 1974.

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

## Εξωτερικοί σύνδεσμοι
* 

Κατηγορία:Κυβερνεία της Τυνησίας
Έντουαρντ Μπέρνσταϊν

Ο **Έντουαρντ Μπέρνσταϊν** (*Eduard Bernstein*, 6 Ιανουαρίου 1850 – 18 Δεκεμβρίου 1932) ήταν Γερμανός σοσιαλδημοκράτης θεωρητικός και πολιτικός, μέλος του Σοσιαλδημοκρατικού Κόμματος της Γερμανίας, καθώς και ιδρυτής του εξελικτικού σοσιαλισμού  και του ρεβιζιονισμού.

Το έργο του *Die Voraussetzungen des Sozialismus und die Aufgaben der Sozialdemokratie* (= «Οι Προϋποθέσεις για τον Σοσιαλισμό και τα Καθήκοντα της Σοσιαλδημοκρατίας», 1899), στο οποίο αντικρούονται οι προβλέψεις του Μαρξ για την επικείμενη παρακμή και εξαφάνιση του καπιταλισμού, θεωρείται από τα πιο σημαντικά του. Σε αυτό ο Bernstein επισημαίνει πραγματικά γεγονότα από τα οποία προκύπτει ότι οι προβλέψεις του Μαρξ δεν επιβεβαιώνονται: σημειώνει ότι η συγκέντρωση της καπιταλιστικής βιομηχανίας, αν και σημαντική, δεν έχει γίνει μονοπώλιο και ότι η ιδιοκτησία του κεφαλαίου γίνεται όλο και περισσότερο, και όχι λιγότερο, διαμοιρασμένη. Τονίζει επίσης τα σημεία που θεωρεί ως εσφαλμένα στην *εργασιακή θεωρία της αξίας* του Μαρξ.

## Παραπομπές


## Εξωτερικοί σύνδεσμοι
* 
* κείμενα του Μπέρνσταϊν στο marxists.org (στα αγγλικά)

Κατηγορία:Μαρξιστές θεωρητικοί
Κατηγορία:Πρώσοι
Κατηγορία:Γερμανοεβραίοι
Μάχη της Ιμέρας

Η μάχη της Ιμέρας αναφέρεται σε τρεις μάχες της Αρχαιότητας:
* Μάχη της Ιμέρας (480 π.Χ.) ανάμεσα στις Συρακούσες και τον Ακράγαντα εναντίον των Καρχηδονίων
* Μάχη της Ιμέρας (409 π.Χ.) ανάμεσα στις Συρακούσες και την Ιμέρα εναντίον των Καρχηδονίων
* Μάχη της Ιμέρας (311 π.Χ.) ανάμεσα στις Συρακούσες και τους Καρχηδόνιους
Γιάννης Αγγέλου

Ο **Γιάννης Αγγέλου** (1950-2016) ήταν Έλληνας δικηγόρος και στενός συνεργάτης του πρώην Πρωθυπουργού Κωνσταντίνου Α. Καραμανλή.

## Βιογραφία
Γνωρίστηκαν με τον πρώην Πρωθυπουργό όταν εργαζόταν και οι δύο στην επιχείρηση του Αλέκου Καραμανλή, πατέρα του δεύτερου. Είναι στενός συνεργάτης του Κ. Καραμανλή από το 1986, όταν αυτός πολιτεύτηκε για πρώτη φορά στις Σέρρες. Κατά το διάστημα διακυβέρνησης του Κ. Καραμανλή (2004-2009) ο Γιάννης Αγγέλου ήταν διευθυντής του πολιτικού του γραφείου. Η γυναίκα του, Αλεξάνδρα Αγγέλου, ήταν γραμματέας του Αλέκου Καραμανλή και στη συνέχεια ιδιαιτέρα του Κωνσταντίνου Α. Καραμανλή στο Μέγαρο Μαξίμου. Είχε δύο γιους, τον Άγγελο και τον Δημήτρη.

Ήταν κατηγορούμενος για ηθική αυτουργία σε απιστία για υπόθεση της Μονής Βατοπεδίου. Στις 20 Ιουλίου 2010 απολογήθηκε στην εφέτη ειδική ανακρίτρια Ειρήνη Καλού, και κατόπιν αφέθηκε ελεύθερος με χρηματική εγγύηση €400.000 και απαγόρευση εξόδου από τη χώρα. Ο Άρειος Πάγος αποφάσισε, τον Νοέμβριο του 2014, με αμετάκλητο βούλευμά του, την οριστική απαλλαγή του διευθυντή του γραφείου του Κώστα Καραμανλή, από όλες τις κατηγορίες για την εν λόγω υπόθεση.

## Παραπομπές


## Πηγές
* paron.gr Γιάννης Αγγέλου: Το «αμορτισέρ» του Καραμανλή
* tovima.gr Ο συνεργάτης-κλειδί του κ. Καραμανλή

Κατηγορία:Έλληνες δικηγόροι του 20ού αιώνα
Κυβέρνηση Δημητρίου Βούλγαρη 1871

Η **Κυβέρνηση Δημητρίου Βούλγαρη 1871** (ή **Υπουργείον Βούλγαρη**) - (Δεκέμβριος 1871 - Ιούλιος 1872) σχηματίστηκε μετά την παραίτηση της κυβέρνησης Ζαΐμη των προηγούμενων μηνών. 
Μετά την παραίτηση του «Υπουργείου Ζαΐμη», ο βασιλιάς κάλεσε τους αρχηγούς των 3 μεγαλύτερων παρατάξεων και τους ζήτησε να συνεργαστούν σε μια από κοινού κυβέρνηση. Ο Δεληγεώργης αρνήθηκε και αποσύρθηκε και έτσι σχημάτισε κυβέρνηση ο Δημήτριος Βούλγαρης με την υποστήριξη του Αλέξανδρου Κουμουνδούρου, ( στην παράταξη του οποίου παραχωρήθηκαν δύο υπουργεία, το «Οικονομικών» και το «Ναυτικών»). Ταυτόχρονα αποφασίστηκε η διεξαγωγή νέων εκλογών και στις 27 Δεκεμβρίου, ο βασιλιάς Γεώργιος με διάταγμά του διέλυσε την Βουλή και προκήρυξε εκλογές που θα άρχιζαν στις 26 Φεβρουαρίου 1872 και θα τελείωναν στις 29. 
Μετά τις εκλογές η κυβέρνηση Βούλγαρη κατέλαβε τις 90 από τις 190 βουλευτικές έδρες και ο υποψήφιος πρόεδρος του κυβερνητικού κόμματος Σπυρίδων Σπυρομήλιος, εκλέχτηκε με συντριπτική πλειοψηφία (156 ψήφοι υπέρ, σε σύνολο 159).

Η επέμβαση των Ανακτόρων στο ζήτημα του Λαυρίου, οδήγησε τον Βούλγαρη σε αντιπαράθεση με τον βασιλιά και τον ώθησε να υποβάλλει την παραίτησή του αν και εξακολουθούσε να απολαμβάνει της εμπιστοσύνης της Βουλής. Ο ίδιος ο Βούλγαρης αναφέρει χαρακτηριστικά κατά την ομιλία του στο Κοινοβούλιο : *«...πάντες γιγνώσκετε, ότι το υπουργείον είχε την τιμήν ν'απολαμβάνη πλήρη την εμπιστοσύνην και την συνδρομήν του κοινοβουλίου. Η παραίτησίς του προήλθεν εξ άλλης αιτίας. Το Υπουργείον μεταξύ των έργων του είχε και το ζήτημα του Λαυρίου. Εις αυτό η Κυβέρνησις ησχολείτο, προσπαθούσα να λύση και απαλλάξη τον τόπον της υποθέσεωςσπουδαίας και σκανδαλώδους, ειργάζετο επί του ζητήματος τούτου και ητοιμάζετο να φέρη εις την Βουλήν μίαν πρότασιν, όπως απαλλαχθή ο τόπος των απαιτήσεων του κυρίου Σερπιέρη...Καταγινομένου του Υπουργείου εις τούτο και εις άλλα ακόμη έργα εξωτερικής σπουδαιότητος, η Α.Μ. ο βασιλεύς εφρόνει, ότι έπρεπε το Υπουργείον να επισπεύση την εισαγωγήν του ζητήματος τούτου...Επιμένοντος δε του βασιλέως εις την άμεσον διεξαγωγήν του ζητήματος... επήλθε διαφωνία του Υπουργείου προς Αυτόν, διότι δεν ηδυνάμεθα να ενδώσωμεν και ενομίσαμεν, ότι έπρεπε να επιμείνωμεν, καθόσον η ευθύνη ημάς και μόνον εβάρυνεν...»*

 
## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*): Δημήτριος Βούλγαρης

* *«Επί των Εξωτερικών υπουργός»*: Δημήτριος Βούλγαρης
* *«Επί των Εσωτερικών υπουργός»*: Βασίλειος Νικολόπουλος
* *«Επί των Οικονομικών υπουργός»*: Νικόλαος Παπαμιχαλόπουλος
* *«Επί των Στρατιωτικών υπουργός»*: ο ταγματάρχης Ιωάννης Δράκος
* *«Επί της Δικαιοσύνης υπουργός»*: Αγαμέμνων Μεταξάς
: - αντικαταστάθηκε στις 30 -6 - 1872, προσωρινά, από τον Γεώργιο Μπούμπουλη
* *«Επί των Εκκλησιαστικών και της Δημοσίας εκπαιδεύσεως υπουργός»*: Ανδρέας Νοταράς
* *«Επί των Ναυτικών υπουργός»*: Γεώργιος Μπούμπουλης

## Αναφορές


1871 12
Κατηγορία:1872
Χοακίμ Ντος Σάντος

Ο **Χοακίμ Ντος Σάντος** (αγγλικά *Joaquim Dos Santos*) είναι Αμερικάνος σκηνοθέτης κινουμένων σχεδίων. Γνωστός για τη σκηνοθεσία στο *[[Justice League Unlimited]]*, στο *[[Άβαταρ: Ο Τελευταίος Ανεμοδαμαστής|Avatar: The Last Airbender]]* και *[[G.I. Joe: Resolute]]*.

## Παραπομπές


## Εξωτερικοί σύνδεσμοι
* Χοακίμ Ντος Σάντος στο DeviantArt
* Χοακίμ Ντος Σάντος στο Tumblr

Κατηγορία:Αμερικανοί σκηνοθέτες
Μάχη της Ιμέρας (311 π.Χ.)

Η **Μάχη της Ιμέρας** πραγματοποιήθηκε το 311 π.Χ. ανάμεσα στους Καρχηδόνιους και τους Συρακούσιους στην Ιμέρα κατά τους Σικελικούς Πόλεμους. Ο Αμίλκας, ο αρχηγός των Καρχηδονίων νίκησε τους Συρακούσιους του Αγαθοκλή.

Κατηγορία:Μάχες καρχηδονιακού στρατού
Κατηγορία:Μάχες ελληνιστικής περιόδου
Κατηγορία:Μάχες συρακούσιου στρατού
Κατηγορία:Μάχες των Σικελικών Πολέμων
Σύριλ Μάνγκο

Ο **Σύριλ Αλεξάντερ Μάνγκο** (*Cyril Alexander Mango*, 14 Απριλίου 1928 - 8 Φεβρουαρίου 2021) ήταν Βρετανός λόγιος σε θέματα ιστορίας, τέχνης, αρχιτεκτονικής της Βυζαντινής Αυτοκρατορίας.

Γεννήθηκε στην Κωνσταντινούπολη και ήταν ένας από τους τρεις γιους εύπορης αγγλορωσικής οικογένειας. Διετέλεσε καθηγητής του Βασιλικού Κολεγίου του Λονδίνου και του Πανεπιστημίου της Οξφόρδης στο μάθημα της Βυζαντινής και Σύγχρονης Ελληνικής Γλώσσας και Λογοτεχνίας. Ήταν αδελφός του διάσημου συγγραφέα Ανδρέα Μάνγκο.

Ένα από τα σπουδαιότερα έργα του περιγράφει την ιστορία των μωσαϊκών στην Αγία Σοφία: 

## Βιβλιογραφία
* *Mosaics of St.Sophia at Istanbul* (1962)
* *The Art of Byzantine Empire* (1972)
* *Byzantine Architecture* (1976)
* *Byzantium. The Empire of New Rome* (1980) ISBN 0-684-16768-9
* *Byzantium and its Image: history and culture of the Byzantine Empire and its heritage* (1984)
* *Le développement urbain de Constantinople (IVe - VIIe siècles)* (1985)
* *Studies on Constantinople* (1993)

## Παραπομπές


## Εξωτερικές συνδέσεις
* https://web.archive.org/web/20050829060033/http://www4.oup.co.uk/isbn/0-19-814098-3
* Entry at Harvard University's Hollis Catalog

Κατηγορία:Βρετανοί βυζαντινολόγοι
Παναγία των Χαλκέων

Η εκκλησία **Παναγία των Χαλκέων** είναι βυζαντινή εκκλησία, χτισμένη τον 11ο αιώνα, και βρίσκεται στο κέντρο της Θεσσαλονίκης. 

## Τοποθεσία
μικρογραφία|Ναός Παναγίας Χαλκέων (Βόρεια όψη)
Η εκκλησία βρίσκεται στην Πλατεία Αρχαίας Αγοράς, βόρεια της Εγνατίας Οδού στο σημείο που διασταυρώνεται με την λεωφόρο Αριστοτέλους που οδηγεί στην *[[Πλατεία Αριστοτέλους]]*. Η αρχαιολογική τοποθεσία της ρωμαϊκής αγοράς της πόλης βρίσκεται βορειοανατολικά, και ονομάστηκε «Η Παρθένος των Χαλκουργών», επειδή η τοποθεσία της γειτνιάζει με την περιοχή όπου παραδοσιακά ζούσαν οι χαλκουργοί της πόλης.

## Ιστορία και περιγραφή
Σύμφωνα με την κτητορική επιγραφή του ιδρυτή που βρίσκεται στο ανώφλι της δυτικής εισόδου, η εκκλησία χτίστηκε το 1028 από τον *[[πρωτοσπαθάριος|πρωτοσπαθάριο]]* Χριστόφορο, *[[κατεπάνω]]* της Λομβαρδίας, και τη σύζυγο του Μαρία, τον γιο του Νικηφόρο και τις δυο του κόρες, την Άννα και την Κατάκαλη. Ο τάφος του Χριστόφορου πιθανότατα βρισκόταν σε ένα αρκοσόλιο στο βόρειο τείχος της εκκλησίας.

Η κάτοψη της είναι αυτή του κλασικού εγγεγραμμένου σταυροειδούς τρουλαίου ναού, που κυριάρχησε στην αρχιτεκτονική την εποχή της Μακεδονικής δυναστείας. Με τέσσερις κίονες να στηρίζουν τον κεντρικό τρούλο και χωριστό τριμερή χώρο με δύο πεσσούς για το ιερό, ο ναός εντάσσεται ειδικότερα στη σύνθετη παραλλαγή του παραπάνω τύπου, που ήταν διαδεδομένη στην Κωνσταντινούπολη. Άλλοι δύο τρούλοι υπάρχουν στον νάρθηκα. Ολόκληρο το οικοδόμημα είναι χτισμένο από πλίνθους, λόγω των οποίων ονομάστηκε *«Κόκκινη Εκκλησία»*. Η εξωτερική όψη είναι διακοσμημένη με πλήθος καμαρών και παραστάδα, στοιχεία κωνσταντινοπολίτικης επιρροής. Εσωτερικά, μεγάλο μέρος της διακόσμησης με σκαλιστά μάρμαρα και νωπογραφίες έχει διατηρηθεί.  

Με την άλωση της πόλης το 1430 από τους Οθωμανούς Τούρκους, η εκκλησία μετατράπηκε σε τζαμί που ονομαζόταν **Καζαντζηλάρ Τζαμί** («Τζαμί των Καζαντζήδων=χαλκέων/χαλκωματάδων»).

## Παραπομπές



Κατηγορία:Παλαιοχριστιανικά και βυζαντινά μνημεία της Θεσσαλονίκης
Χαλκεων
Παναγια Χαλκεων
Κατηγορία:Βυζαντινοί ναοί
Κατηγορία:Βυζαντινές εκκλησίες στην Ελλάδα
Δημήτριος Λινός

Ο **Δημήτριος Λινός** (Χίος, 1939 - Αθήνα, 21 Μαρτίου 2024) ήταν Έλληνας δικαστικός και πρώην εισαγγελέας του Αρείου Πάγου.

Το 1975 πρωτοστάτησε, με άλλους συναδέλφους, στην επαναλειτουργία της Ένωσης Δικαστών και Εισαγγελέων και εκλέχθηκε μέλος του ΔΣ και του προεδρείου της.  Ήταν μέλος επιστημονικών και πολιτιστικών εταιριών και είχε λάβει μέρος σε νομοπαρασκευαστικές επιτροπές και σε επιστημονικά συνέδρια στην Ελλάδα και στο εξωτερικό.

Διετέλεσε εισαγγελέας του Αρείου Πάγου στο διάστημα 2003 - 2006. Κατά τη σταδιοδρομία του στον δικαστικό κλάδο, συμμετείχε στις έρευνες για τη διαλεύκανση του παραδικαστικού κυκλώματος, για τις απαγωγές Πακιστανών, για τις υποκλοπές μέσω της Vodafone, για τη Δημόσια Επιχείρηση Κινητών Αξιών (ΔΕΚΑ) και το σκάνδαλο του Χρηματιστηρίου.

Την 1η Ιουλίου 2006 αποχώρησε από το δικαστικό σώμα λόγω συμπλήρωσης του ορίου ηλικίας, έχοντας υπηρετήσει τη Δικαιοσύνη επί 40 έτη.

Είχε τιμηθεί από τον Πρόεδρο της Δημοκρατίας με τον Ανώτερο Ταξιάρχη του Τάγματος της Τιμής, από τον Οικουμενικό Πατριάρχη με το Σταυρό του Αγίου Ανδρέα και από τον Πρόεδρο της Λιθουανίας με το ανώτερο παράσημο Πολιτισμού και Αθλητισμού.

Απεβίωσε από ανακοπή καρδιάς στις 21 Μαρτίου 2024 σε ηλικία 85 ετών.

## Πηγές



Κατηγορία:Έλληνες δικαστικοί
Κατηγορία:Εισαγγελείς του Αρείου Πάγου
Γκρεγκ Μπάλντουιν

Ο **Γκρεγκ Μπάλντουιν** (αγγ. Greg Baldwin) γεννήθηκε στις 13 Σεπτεμβρίου 1960, στο Γκραντς του Νέου Μεξικού και είναι Αμερικάνος ηθοποιός. Μεγάλωσε στο Σπρινγκ του Τέξας. Τώρα κατοικεί στο Σαν Φερνάντο Βάλλεϊ, μαζί με την οικογένεια του: τη σύζυγο του, Μελίσσα Μπάλτουιν, και τα δύο παιδιά τους, Σίντνει και Κούπερ. Αποφοίτησε από το Πανεπιστήμιο του Χιούστον.

## Θέατρο

*Little Shop of Horrors - Μουσνίκ
*Fools - Δρ. Ζουμπρίτσκι
*Bullshot Crummond - Κόμης Όττο Βον Μπρούνο

## Φιλμογραφία

*Brandy & Mr. Whiskers - Μπορίς, ο Αστροναύτης Μαϊμού
*Xiaolin Showdown - Ντάντι Μπάιλεϊ
*SpongeBob SquarePants - Τζακ το Τρελόψαρο
*Avatar: The Last Airbender - Άιρο (κατά την 3η και τελευταία σεζόν της σειράς)
*Star Wars: The Clone Wars - Master Tera Sinube των Τζέντι
*Samurai Jack - Ακού (κατά την 5η και τελευταία σεζόν της σειράς)

## Βιντεοπαιχνίδια

*Tom Clancy's Rainbow Six: Lockdown 
*F.E.A.R.
*BioShock
*Valkyria Chronicles II - Γκίλμπερτ Γκάσσεναρλ

## Εξωτερικοί σύνδεσμοι

*

Κατηγορία:Αμερικανοί ηθοποιοί φωνής
Γλώσσα Μανξ

[thumb|right|250px|Πολλές πινακίδες στη Νήσο  Μαν γράφονται τόσο στα [Αγγλική γλώσσα|αγγλικά όσο και στη μανξ, όπως αυτή στην πρωτεύουσα του νησιού Ντάγκλας.]]
Η **γλώσσα μανξ** (μανξ: *Gaelg* ή *Gailck*) είναι μια γοϊδελική γλώσσα που ομιλείται στη Νήσο Μαν. Η γλώσσα εξαφανίστηκε το 1974 με τον θάνατο του τελευταίου ομιλητή της μανξ, του ψαρά Νεντ Μάντρελ, ωστόσο τα τελευταία χρόνια η γλώσσα αναβίωσε. Η μανξ διαχωρίστηκε από την ιρλανδική και την σκωτική Γαελική κατά τον 13ο και 15ο αιώνα αντίστοιχα. Σήμερα, η γλώσσα διδάσκεται σε ένα σχολείο στη Νήσο Μαν. 

Η γλώσσα μανξ συγγενεύει αρκετά με την ιρλανδική και τη σκωτική γαελική. Γενικά, η γλώσσα αυτή δεν μοιάζει πολύ με τις άλλες δύο, ωστόσο μπορεί να είναι εύκολα κατανοητή με ομιλητές των δύο προαναφερθεισών  γλωσσών. Η μαγξ έχει γλωσσικά αντιδάνεια από την αρχαία σκανδιναβική, την αγγλική και τη γαλλική γλώσσα. Δεν είχαν τυπωθεί βιβλία στη μανξ μέχρι τον 18ο αιώνα, ενώ δεν υπήρχαν λεξικά στη μανξ μέχρι τον 19ο αιώνα. Έτσι, ο λαός των μανξ επικοινωνούσε μόνο με προφορικές παραδόσεις. Αυτό οδήγησε στην παρακμή και στην εξαφάνιση της γλώσσας το 1974, με τον θάνατο του Νεντ Μάντρελ, ενώ αναβίωσε τα τελευταία χρόνια.

Κατηγορία:Νήσος του Μαν
Κατηγορία:Γοϊδελικές γλώσσες
Βυζαντινοί κήποι

Οι βυζαντινοί κήποι βασίστηκαν κυρίως σε ρωμαϊκές ιδέες που έδωσαν έμφαση σε λεπτομερή ελληνιστικά ψηφιδωτά σχέδια, με κλασικά χαρακτηριστικά, σειρές ευθυγραμμισμένων δέντρων, καθώς και κατασκευές όπως σιντριβάνια και μικρά ιερά, τα οποία, με την πάροδο του χρόνου, εξελίσσονταν και γίνονταν πολυπλοκότερα. Οι βυζαντινοί κήποι αναπτύχθηκαν σε τέτοιο σημείο που μιλούμε πλέον για μία ξεχωριστή τεχνοτροπία, η οποία είναι βέβαια επηρεασμένη από τον ισλαμικό πολιτισμό που κυριάρχησε στις περιοχές κοντά στην Ανατολική και Βόρεια Αφρική. Ορισμένα στοιχεία μαυριτανικής επιρροής είναι αισθητά, κυρίως σε ό,τι αφορά στα προαναφερθέντα σχέδια σιντριβανιών, καθώς και στοιχεία από την περσική κηπουρική, δίνοντας έμφαση σε ένα κοινό μοτίβο του βυζαντινού πολιτισμού, αυτό της **σύγκρουσης των χρωμάτων**.

Λίγα ακόμα είναι γνωστά σχετικά με την βυζαντινή κηπουρική, καθώς υπάρχουν λίγες παραπομπές, πόσο μάλλον ολόκληρες γραμματείες για αυτό το θέμα. Οι Βυζαντινοί, όπως και οι πρόγονοι τους οι Ελληνικά, έδιναν μεγάλη προσοχή σε τέτοια ζητήματα αισθητικής, όμως σε ολόκληρη την ελληνορωμαϊκή ιστορία οι κήποι δεν φαίνεται να είχαν ποτέ την θέση κύρους στον πολιτισμό τους, σε αντίθεση με την Ανατολή, καθώς οι ρίζες τους είναι κυρίως παρμένες από τις πρακτικές χρήσεις της ελιάς.

## Δείτε Επίσης
*Ιστορία της κηπουρικής
*Περσικοί κήποι
*Ρωμαϊκοί κήποι

## Εξωτερικοί σύνδεσμοι
*Η ιστορία των ''Βυζαντινών Κήπων'' από την Μαρί-Λουίζ Γκοτέ

Κατηγορία:Κήποι
Κατηγορία:Βυζαντινή Κωνσταντινούπολη
Κήποι